Na osnovu člana 29. Stav 1 tačka 4 Zakona o smanjenu rizika od katastrofa i upravljanju u vanrednim situacijama („Sl. Glasnik RS“ 87/18) i člana 9. Odluke o organizaciji civilne zaštite na teritoriji opštine Tutin, Opštinsko vijeće na sednici broj 06-2/2023 održanoj 31.01. 2023. godine, donosi:

**O D L U K U**

**O ODREDJIVANJU SUBJEKATA OD POSEBNOG ZNAČAJA ZA ZAŠTITU I SPASAVANJA ZA TERITORIJU OPŠTINE TUTIN**

**Član 1.**

Za potrebe zaštite i spasavanja građana i materijalnih dobara od elementarnih nepogoda, tehničko-tehnoloških nesreća i opasnosti na teritorij opštine Tutin određuju se subjekti od posebnog značaja za zaštitu i spasavanje i to:

|  |  |  |  |  |
| --- | --- | --- | --- | --- |
| R.b. | Naziv subjekta | Sedište i adresa | Delatnost | Zadatak-mera CZ |
| 1. | RPGP „23“ Novembar, Tutin | Tutin, revolucije bb | Eksplatacija i prerada kamena, niskogradnja | Zaštita od rušenja i spasavanja iz ruševina |
| 2. | Dom Zdravlja Tutin | Tutin, Husein beg-Gradaščević bb | Zdravstvena zaštita | Prva medicinska pomoć i asanacija |
| 3. | Centar za socijalni rad Tutin | Tutin, Husein beg-Gradaščević bb | Socijalna zaštita | Zbrinjavanje ugroženih i nastradalih |
| 4. | PP „Hofman“ Tutin | Tutin, Revolucije bb | Eksplatacija i prerada kamena, građevinarstvo | Zaštita od rušenja i zaštita od poplava |
| 5. | JKSP Gradac, Tutin | Tutin, 3. Sandžačka brigada | Komunalna del. isporuka vode | Zaštita od poplava, asanacija ter. |
| 6. | DOO „Rejzen bus“ | Tutin, 3. Sandžačke brigade bb | Putnički saobraćaj | Zbrinjavanje i prevoz |
| 7. | Veterinarska stanica Tutin | Tutin, 3. Sandžačke brigade bb | Veterinarske usluge zu stočarstvu | Asanacija terena |
| 8. | PPTU „Braća Dacić“ doo Tutin | Tutin, Velje polje bb | Građevinarstvo | Zaštita od rušenja i poplava |
| 9. | DOO „Zentral“ Tutin | Tutin, Kulina bana bb | Trgovina | Snabdevanje |
| 10. | Damsel doo | Revolucije bb | Građevinarstvo | Zaštita od rušenja i poplava |

**Član 2.**

Opštinsko vijeće sa subjektima od posebnog značaja za zaštitu i spasavanje sklapa ugovore kojim će se utvrditi međusobna prava i obaveze a popisuje ih Predsednik opštine. Troškovi stavljanja u pripravnost i angažovanja subjekata od posebnog značaja za zaštitu i spasavanje, padaju na teret budžeta opštine.

Subjekti od posebnog značaja imaju obavezu planiranja i pripremanja efikasnog i pravovremenog angažovanja i izvršenja zadataka postavljenih od strane opštinskog Štaba za vanredne situacije.

**OPŠTINSKO VIJEĆE OPŠTINE TUTIN**

Broj :06-2-2/2023 PREDSJEDNIK

Dana:31.01.2023.godine. Salih Hot